Diari Oficial de la Generalitat Valenciana


Sumari del DOGV 8005, del 22-03-2017 (2017/2320)

RESOLUCIÓ de 15 de març de 2017, del conseller d'Economia Sostenible, Sectors Productius, Comerç i Treball, per la qual nomena presidenta del Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8005

Data del DOGV
:   22-03-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/2320


Data del document
:   15-03-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 15 de març de 2017, del conseller d'Economia Sostenible, Sectors Productius, Comerç i Treball, per la qual nomena presidenta del Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana. [2017/2320]  
Antecedents de fet  
Primer. El Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana es va crear, com a òrgan d'assessorament i consulta en matèria de relacions laborals i d'ocupació, així com en matèria de negociació col·lectiva, per Decret 131/2006, de 29 de setembre, del Consell, el qual va anar posteriorment derogat per l'actualment vigent Decret 88/2013, de 5 de juliol, del Consell (DOCV 7062, 08.07.2013).  
Aquest Consell està integrat per la presidència, quatre representants de l'administració del Consell, quatre representants de les organitzacions sindicals més representatives i quatre representants de les organitzacions empresarials més representatives, tots ells designats per la persona titular de la conselleria competent en matèria de treball.  
Segon. L'actual president del Consell Tripartit, Joaquín Alcoi Moncholí, va ser nomenat per a aquest càrrec per Resolució del conseller d'Economia, Hisenda i Ocupació de 14 de març de 2008, sent renovat en aquest càrrec posteriorment, mitjançant Resolució del conseller d'Economia, Indústria, Turisme i Ocupació de 9 de gener de 2013. Ha transcorregut, per tant, el termini de quatre anys per al qual va ser nomenat, per la qual cosa és procedent realitzar, de conformitat amb l'article citat, un nou nomenament.  
Tercer. En sessió ordinària del Consell Tripartit, celebrada el dia 23 de febrer de 2017, es va sotmetre a consulta de les organitzacions sindicals i empresarials més representatives de la Comunitat Valenciana (CCOOPV, UGTPV i CIERVAL) la finalització del mandat de Joaquín Alcoi Moncholí i el nomenament, com a nova presidenta del Consell Tripartit, de Amparo Garrigues Jiménez qui, a més de reunir els requisits establits en el Decret 88/2013, té la capacitat i disposició necessària per a impulsar i desenvolupar totes les funcions que corresponen a aquest càrrec, proposta a la qual les citades organitzacions van donar la seua conformitat.  
  
Fonaments de dret  
I. L'article 3.1 del Decret 88/2013 disposa que la presidència serà designada per la persona titular de la conselleria competent en matèria de treball, prèvia consulta amb les associacions empresarials i organitzacions sindicals més representatives de la Comunitat Valenciana, entre professionals de reconegut prestigi en el camp de les relacions laborals, i que el seu mandat serà de quatre anys des del seu nomenament, el qual es publicarà en el Diari Oficial de la Generalitat Valenciana.  
II. Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell.  
De conformitat amb el que antecedeix, resolc:  
  
Primer  
Designar com a presidenta del Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana Amparo Garrigues Jiménez, per un termini de quatre anys.  
  
Segon  
Ordenar la publicació d'aquesta designació en el Diari Oficial de la Generalitat Valenciana, en compliment del que es disposa en l'article 3.1 del Decret 88/2013, de 5 de juliol, del Consell, pel qual es regula el Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana.  
  
València, 15 de març de 2017.- El conseller d'Economia Sostenible, Sectors Productius, Comerç i Treball: Rafael Climent González.